GRADSKO VIJEĆE

GRADA NOVIGRADA - CITTANOVA

**TEMA:** Prijedlog Odluke o imenovanju članova Upravnog vijeća Dječjeg vrtićaSuncokret - Scuola dell' infanzia Girasole

KLASA:

URBROJ: 2163-5-02-25-1

Novigrad- Cittanova, 17. rujna 2025.

Pripremila:

Maja Zornada, dipl.iur.

**Gradonačelnik**

Anteo Milos

Na temelju članka 34. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19 i 57/22), članka 48. stavka 1. točke 6. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12 i 19/13 – pročišćeni tekst, 137/15-ispravak, 123/17, 98/19 i 144/20), članka 35. Statuta Dječjeg vrtićaSuncokret - Scuola dell' infanzia Girasole od 25.4. 2023. godine, na sjednici održanoj

**O D L U K U**

**o imenovanju članova Upravnog vijeća Dječjeg vrtića Suncokret - Scuola dell' infanzia Girasole**

**I**.

Za članove Upravnog vijeća Dječjeg vrtića Suncokret  **-** Scuola dell' infanzia Girasole iz reda osnivača imenuju se:

* Alen Salamun
* Petra Legović
* Luana Fernetich Ladavac

**II.**

Ova Odluka stupa na snagu danom donošenja, a objaviti će se u Službenim novinama Grada Novigrada-Cittanova.

Gradsko vijeće Grada Novigrada-Cittanova

Predsjednica Gradskog vijeća

Katarina Nemet,v.r.

**OBRAZLOŽENJE**

1. **RAZLOZI DONOŠENJA AKTA**

**Sukladno odredbi članka 34. Zakona o predškolskom odgoju i obrazovanju** („Narodne novine“, br. 10/97, 107/07, 94/13, 98/19 i 57/22), dječjim vrtićem upravlja Upravno vijeće koje broji od pet do sedam članova. Od toga najmanje polovicu članova imenuje osnivač, jednog člana biraju roditelji djece korisnika usluga, a preostali članovi biraju se tajnim glasovanjem iz redova odgojitelja i stručnih suradnika dječjeg vrtića.

Član Upravnog vijeća kojeg imenuje osnivač mora imati završen najmanje preddiplomski sveučilišni studij ili stručni studij u opsegu od najmanje 180 ECTS bodova, te ne smije biti zaposlenik dječjeg vrtića u kojem se Upravno vijeće imenuje. Mandat članova Upravnog vijeća traje četiri godine.

Sastav i broj članova Upravnog vijeća, način izbora, odnosno imenovanja članova, kao i način rada i donošenja odluka, utvrđuju se aktom o osnivanju i statutom dječjeg vrtića.

**Statutom Dječjeg vrtića** određeno je da Upravno vijeće ima pet članova, od kojih tri imenuje osnivač.

Budući da sadašnjim članovima Upravnog vijeća mandat istječe 29. rujna 2025. godine, predlaže se imenovanje novih članova, a koji udovoljavaju zakonom propisanim uvjetima glede potrebne razine stručnog obrazovanja te nisu u radnom odnosu u vrtiću.

1. **PRAVNI AKTI**

 Članak 34. Zakona o predškolskom odgoju i obrazovanju („Narodne novine“, br. 10/97, 107/07, 94/13, 98/19, 57/22 i 101/23)

 Članak 48. stavak 1. točka 6. Zakona o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20)

 Članak 35. Statuta Dječjeg vrtića Suncokret – Scuola dell’infanzia Girasole

1. **UTJECAJ NA PRORAČUN**

Za donošenje ove Odluke nije potrebno osigurati dodatna sredstva u Proračunu Grada Novigrada- Cittanova.